ai4bharat/Pralekha huggingface dataset:
وزارت دفاع
بی آر او کا 59 واں یوم تاسیس
نئی دہلی، 7 مئی 2019/سرحدی شاہراہوں سے متعلق تنظیم آج یہاں اپنا 59 واں یو م تاسیس منا رہی ہے۔ بی آر او دفاع کی وزارت کے تحت سڑک کی تعمیر کرنے والی ایک سرکردہ ایجنسی ہے۔اس کا بنیادی مقصد سرحدی علاقوں میں سڑک رابطہ فراہم کرنے یہ تنظیم شمالی اور مغربی سرحدوں سے متصل سڑکوں کی تعمیر اور اس کے رکھ رکھاؤ کو انجام دیتی ہے تاکہ فوج کی اسٹریٹیجک ضروریات کی تکمیل ہوسکے ۔یہ تنظیم 53 ہزار کلو میٹر سے زائد سڑکوں کے لئے ذمہ دار ہیں۔ علاوہ ازیں بی آر او نے بیرونی دوست ممالک بھوٹان ، میانمار اور افغانستان میں بھی سڑکیں تعمیر کی ہیں اس طرح سے بی آر او پورے خطے میں ہمارے اسٹریٹیجک مقاصد میں تعاون کررہی ہے۔
19-2018 میں بی آر او نے ہمارے ملک کی شمالی اور مغربی سرحدوں سے متصل علاقوں میں 991 کلو میٹر سڑکوں کے لئے راہ ہموار کی ہے، جبکہ اس نے 1965 کلو میٹر سڑکوں کی سطح کاری ، 2817 میٹر پلوں کی تعمیر اور 1778 کلو میٹر سڑکوں کی ازسرنو سطح کاری کا کام کیا ہے۔
ہمارے ملک کی سرحدوں سے متصل مجموعی اسٹرٹیجک کنکٹی ویٹی میں اضافہ کرنے کے لئے حکومت کی ہمہ جہت کوششوں کو مدنظر رکھتے ہوئے بی آر او آگے درپیش چیلنجوں کو حل کرنے کے لئے پوری طرح تیار ہے۔ حکومت کی کوششوں کے عین موافق بی آر او نے مالی قوتوں کے مناسب امداد کےساتھ ازسر نو تنظیم کاری اور آسان طریقہ کار کو اپنایا ہے ۔سرحدی شاہراہوں کی تنطیم  اب محکمہ جاتی ، ٹھیکے او ر ای پی سی طریقہ کار کے ذریعہ اشتراک و تعاون سے کاموں کو انجام دے رہی ہے۔ اس طرح سے ہماری صلاحیتوں میں کئی گنا اضافہ ہوا۔ ہماری مجموعی حکمت عملی اور اسٹریٹیجک مقاصد کو حاصل کرنے کے لئے ملک کی سرحدوں سے متصل بنیادی ڈھانچے کی تعمیر ، بنیادی ڈھانچے کو جدید تر بنانے اور اس کے بندوبست کی منصوبہ بندی اور عمل آوری کو یقینی بنانے کے لئے تمام سطح پر بی آر او اور فوجی یونٹوں /اداروں کے درمیان ضروری اشتراک و تعاون کو یقینی بنایا جائے گا۔
اس موقع پر ڈائریکٹر جنرل برائے سرحدی شاہراہ لفٹننٹ جنرل ہرپال سنگھ نے تمام بزرگ فوجیوں اور بی آر او کے عملے کو مبارک باد دی اور بی آر او کے ہر سطح کے عملے سے زور دے کر کہا کہ وہ نئے جوش اور جذبے کے ساتھ اپنے کام کو جاری رکھیں۔
۔۔۔۔۔۔۔۔۔۔۔
م ن۔م ع ۔ ج۔
U- 2064
(Visitor Counter : 111
وزارت خزانہ
ایئر کارگو ایکسپورٹ دہلی کمشنریٹ نے منشیات کی غیر قانونی اسمگلنگ اور منشیات کے استعمال کی روک تھام کے بین الاقوامی دن کے موقع پر اپنی مہم کے ایک حصے کے طور پر منشیات کو تلف کیا
ایئر کارگو کسٹمز  کمشنریٹ، دہلی نے 26 جون 2023 کو بایوٹک ویسٹ سلوشنز پرائیویٹ لمیٹڈ، نئی دہلی میں منشیات کی غیر قانونی اسمگلنگ اور منشیات کے استعمال کی روک تھام کے بین الاقوامی دن کے موقع پر 326 کلوگرام نشہ آور اور تقلیب نفسی مادوں کو تباہ کر دیا۔ بایوٹک ویسٹ سلوشنز پرائیویٹ لمیٹڈ، نئی دہلی، دہلی آلودگی کنٹرول بورڈ کی طرف سے قائم کردہ ایک منظور شدہ سہولتی مرکز ہے۔
27 جون 2023 کو غیر قانونی منشیات کی اسمگلنگ کی روک تھام مہم کے ایک حصے کے طور پر 19.52 کلوگرام سے زیادہ ضبط شدہ افیون سرکاری افیون اور الکلائیڈ فیکٹری، نیمچ، مدھیہ پردیش کے حوالے کی گئی۔
تباہ شدہ لاٹوں میں 72 معاملات میں ضبط شدہ ممنوعہ سامان میں گانجا، ہیروئن، کھٹ پتیاں، افیون، کیٹامائن سمیت دیگر این ڈی پی ایس مادے شامل تھے۔ قبضے بڑے پیمانے پر نیو کورئیر ٹرمنل اور غیر پوسٹ آفس میں کیے گئے جو ایئر کارگو کسٹمز  کمشنریٹ، دہلی کے زیر انتظام ہے۔
نارکوٹکس ڈرگس اینڈ سائیکوٹروپک سبسٹنسز  کے اسمگلروں کو ایک بڑا دھچکا دیتے ہوئے، دہلی کسٹمز ملک میں منشیات کی لعنت سے لڑنے میں اہم کردار ادا کر رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 52
صدر جمہوریہ کا سکریٹریٹ
بھارتی شماریات سروس کے پروبیشنر افسران نے صدر جمہوریہ سے ملاقات کی
لامتناہی اطلاعات اور ڈاٹا کے بہاؤ کے اس دور میں، شمارت کے کردار اور اہمیت میں غیر معمولی اضافہ رونما ہوا ہے: صدر مرمو
بھارتی شماریات سروس کے پروبیشنر افسران نے آج  راشٹرپتی بھون میں صدر جمہوریہ محترمہ دروپدی مرمو سے ملاقات کی۔
افسران سے خطاب کرتے ہوئے، صدر جمہوریہ نے کہا کہ اعداد و شمار کے صحیح تجزیے کے بغیر پالیسی وضع کرنا اور اسے عملی جامہ پہنانا مؤثر ثابت نہیں ہو سکتا۔ لامتناہی اطلاعات اور ڈاٹا کے بہاؤ کے اس دور میں شماریات کے کردار اور اہمیت میں غیر معمولی اضافہ رونما ہوا ہے۔جب ہم کسی بھی پیمانے پر بھارتی رینک کے بارے میں بات کرتے ہیں، تو شماریات کی ہی بات ہوتی ہے۔ جب ہم یہ کہتے ہیں کہ بھارت نوجوان آبادی کا حامل یا آبادی کے لحاظ سے بالادستی والا ملک ہے تو یہ بات ہم اعداد و شمار کی بنیاد پر ہی کہتے ہیں۔
صدر جمہوریہ نے کہا کہ بھارتی شماریات سروس کے افسران کو سرکاری اور غیر سرکاری اداروں کے استعمال کے لیے مرکزی سطح پر سرکاری اعداد و شمار مرتب کرنے میں اہم کردار دا کرنا ہے۔ ان کے کام میں اعداد وشمار کے طریقہ کار کے لیے اعلیٰ مہارت درکار ہوتی ہے، جسے وہ ملک کی ڈاٹا اور اطلاعاتی ضرورتوں کے حل فراہم کرانے کے لیے استعمال کریں گے۔ انہوں نے کہا کہ ان کی تربیت میں مختلف ماڈیولس وسیع شعبوں پر احاطہ کرتے ہیں۔ ان شعبوں میں حال ہی میں ابھرنے والا ڈاٹا مائننگ کا شعبہ، بگ ڈاٹا اور آرٹی فیشل انٹلی جینس بھی شامل ہیں۔ انہوں نے اعتماد ظاہر کیا کہ تربیتی پروگرام انہیں اپنی ذمہ داریوں کو بخوبی نبھانے میں مدد فراہم کریں گے۔
صدر جمہوریہ نے کہا کہ بھارت سماجی اقتصادی تغیر کے نئے مرحلے کی دہلیز پر کھڑا ہے۔ ڈجیٹل تکنالوجیوں کے افزوں استعمال سے حکومت کے کام کاج میں شفافیت اور اثرانگیزی آئی ہے اور اس نے ای-گورنمنٹ کے منظرنامے کو تبدیل کر دیا ہے۔ ان پہل قدمیوں کے توسط سے اعدادو شمار کی ترسیل سرکار کو مؤثر فیصلے لینے میں تعاون فراہم کرتی ہے۔
افسران سے اپنے فرائض سنجیدگی اور عہد بندگی کے ساتھ انجام دینے کی اپیل کرتے ہوئے، صدر جمہوریہ نے کہا کہ بھارت کو عظیم پیش رفت اور ترقی کی جانب لے جانے میں ان کا تعاون بہت بڑا ہوگا۔ان لوگوں کے ذریعہ فراہم کی جانے والی اطلاعات اور اعدادو شمار کا تجزیہ اُن پالیسیوں کو وضع کرنے اور ان کے نفاذ میں ازحد اہمیت کا حامل ثابت ہوگا ، جو اس امر کو یقینی بناتی ہیں کہ ترقی کے سفر میں کوئی محروم نہ رہے۔
صدر جمہوریہ کی تقریر ملاحظہ کرنے کے لیے براہِ کرم یہاں کلک کریں۔
وزارت دفاع
رکشا منتری راج ناتھ سنگھ اور نیپال کے وزیر خارجہ پردیپ کمار گیاوالی کے درمیان میٹنگ
نئی دہلی16،جنوری2021
نیپال کے وزیر خارجہ پردیپ کمار گیاوالی نے آج کووڈ ویکسین تیار کرنے میں کامیابی حاصل کرنے پر بھارت کو مبارکباد دی ہے اور اس اعتماد کا اظہار کیا ہے کہ عالمی وبا پر جلد قابو پالیا جائے گا۔ جناب پردیپ کمار نے آج نئی دلی میں وزیر دفاع راجناتھ سنگھ سے ملاقات کی۔ وہ بھارت۔ نیپال مشترکہ کمیشن کی چھٹی میٹنگ کے سلسلے میں بھارت کے دورے پر ہیں۔ جناب سنگھ کے ساتھ اپنی بات چیت کے دوران وزیر خارجہ نے نیپال کی قیادت کی جانب سے انہیں مبارکباد پیش کی اور باہمی تعلقات کو مزید گہرا کرنے کے لئے اپنی خواہش کا اظہار کیا۔ میٹنگ کے دوران جناب راجناتھ سنگھ نے اس بات پر زور دیا کہ بھارت نیپال تعلقات عوام سے عوام کے درمیان رشتوں کی وجہ سے کافی مضبوط ہیں۔ دونوں رہنماؤں نے دونوں ملکوں کی فوج کے درمیان شاندار تعاون پر بھی اطمینان کا اظہار کیا۔
جناب سنگھ نے کہا کہ بھارت نیپال کو صلاحیت سازی اور آفات سے متعلق راحت کی تربیت دینے کے علاوہ انسانی ہمدردی کی بنیاد پر امداد فراہم کرنے کیلئے تیار ہے۔ انہوں نے کہا کہ بھارت دونوں ملکوں کے درمیان خصوصی تعلقات کو مزید گہرا کرنے اور اسے مستحکم بنانے کا منتظر ہے۔
وزیر دفاع نے نیپال کے عوام کے لئے خصوصی احترام اور نیپالی قیادت کے ساتھ اپنے ذاتی رابطے اور طویل وابستگی سے آگاہ کیا۔
...............................................................
ش ح، ح ا، ع ر
U-458
(Visitor Counter : 113
وزیراعظم کا دفتر
وزیراعظم خواتین کے بین الاقوامی دن کے موقع پر کچھ میں منعقد کئے جانے والے سیمینار سے خطاب کریں گے
یہ سیمینار معاشرے میں خاتون سنتوں کے رول اور خواتین کا بااختیار بنانے کے سلسلے میں ان کی خدمات کا اعتراف کرنے کے لئے منعقد کیا جارہا ہے
وزیراعظم جناب نریندر مودی ویڈیو کانفرنسنگ کے ذریعہ شام چھ بجے دھورڈو کچھ میں واقع خاتون سنتوں کے کیمپ میں خواتین کے بین الاقوامی دن کے موقع پر ایک سیمینار سے خطاب کریں گے۔یہ سیمینار معاشرے میں خاتون سنتوں کے رول اور خواتین کا بااختیار بنانے کے سلسلے میں ان کی خدمات کا اعتراف کرنے کے لئے منعقد کیا جارہا ہے۔ دھورڈو میں اس سیمینار میں 500 سے زیادہ سنت خواتین شرکت کریں گی۔
سیمینار میں ثقافت، مذہب، خواتین کی ترقی، تحفظ، سماجی حیثیت اور بھارتی ثقافت میں خواتین کے رول سے متعلق اجلاس شامل ہوں گے۔ خواتین کو فائدہ پہنچانے والی مرکزی اور ریاستی حکومتوں کی فلاح و بہبود کی اسکیموں کے ساتھ خواتین کی حصولیابیوں کے بارے میں بھی بات چیت کی جائے گی۔
اس سیمینار میں مرکزی وزیر محترمہ اسمرتی زوبن ایرانی، مرکزی وزرائے مملکت سادھوی نرنجن جیوتی، ڈاکٹر بھارتی پروین پوار بھی شرکت کریں گی۔ اس تقریب میں سادھوی ریتھمبرا، مہا منڈلیشور کنکیشوری دیوی بھی شرکت کریں گی۔
۔۔۔۔۔۔۔۔۔۔۔
ش ح۔ا گ ۔ن ا۔
U-2313
(
وزیراعظم کا دفتر
وزیراعظم نے ڈاکٹر سیاما پرساد مکھرجی کو ان کے یوم وفات پر یاد کیا
وزیراعظم جناب نریندر مودی نے ڈاکٹر سیاما پرساد مکھرجی کو ان کی تاریخ وفات پر خراج عقیدت پیش کیا ہے ۔
ایک ٹویٹ میں وزیراعظم نے کہا:
’’ڈاکٹر سیاما پرساد مکھرجی کے یوم وفات پر میں ان کو یاد کرتا ہوں۔ ہندوستان کے اتحاد کو مضبوط کرنے کی سمت میں ان کی بے مثال کوششوں کے لئے ہر ہندوستانی ان کا احسان مند ہے۔ انہو ں نے ہندوستان کی ترقی کے لئے سخت محنت کی اور ایک مضبوط اور خوشحال ملک کا خواب دیکھا۔ ہم ان کے خوابوں کو پورا کرنے کے لئے عہد بند ہیں ‘‘۔
ریلوے کی وزارت
جناب اشونی ویشنو نے ہندوستانی ریلوے کے اسٹیشنوں پر معیاری اشاروں پر کتابچہ جاری کیا
ہندوستانی ریلوے کے 17 زونوں اور 68 ڈویزنوں میں 7300 سے زیادہ ریلوے اسٹیشنوں پر مختلف انداز کے اشارتی نشانات ہیں۔ اب اسٹیشنوں کے ناموں کا ڈسپلے پورے ملک میں ایک ہی معیار کا ہوگا
ہندوستانی ریلوے اسٹیشنوں پر ایسے جدید، معیاری اشارہ جاتی نشانات ہوں گے جن سے معذور لوگ بھی استفادہ کر سکیں گے: جناب اشونی ویشنو
ہندوستانی ریلوے پورے ملک میں ریلوے اسٹیشنوں کو ترقی دے کر نئے ہندوستان کی نئی پہچان قائم کر رہا ہے۔ ہندوستانی ریلوے اب 'امرت بھارت اسٹیشنز اسکیم' کے تحت پورے ہندوستان میں 1275 اسٹیشنوں کو از سر نو بحال کر رہا ہے۔ ریلوے کے وزیر جناب اشونی ویشنونے آج نئی دہلی کے ریل بھون میں ہندوستانی ریلوے کے اسٹیشنوں پر معیاری اشاروں پر ایک کتابچہ جاری کیا۔ اس تقریب کے دوران ریلوے بورڈ کے چیئرمین اور سی ای او جناب انل کمار لاہوتی، ریلوے بورڈ کے ممبران بھی موجود تھے۔ زونل ریلوے کے جنرل منیجرز بھی ویڈیو کانفرنسنگ کے ذریعے تقریب میں شامل ہوئے۔
اس موقع پر خطاب کرتے ہوئے جناب اشونی ویشنو نے کہا کہ جیسا کہ آپ سب جانتے ہیں عزت مآب وزیر اعظم کی قیادت میں ہندوستانی ریلوے اپنے اسٹیشنوں پر مسافروں کے سفری تجربے کو بہتر بنانے کے لیے انتھک محنت کر رہی ہے۔ یہ محسوس کیا گیا کہ اسٹیشنوں پر اشاروں کے تعلق سے معیاری رہنما خطوط جاری کیے جائیں جو مستقل نوعیت کے اور مناسب ہوں گے۔ آج مجھے ہندوستانی ریلوے کے اسٹیشنوں پر معیاری اشاروں سے متعلق کتابچہ جاری کرتے ہوئے خوشی ہو رہی ہے۔ ہندوستانی ریلوے جدید، معیاری اشاروں کو اپنائے گا جن سے معذور لوگ بھی استفادہ کر پائیں گے۔
ہندوستانی ریلوے کے پاس چونکہ دنیا میں کسی بھی دوسرے ریل نیٹ ورک کے مقابلے میں سب سے زیادہ اسٹیشن ہیں۔ اس لئے یہ ضروری ہے کہ ہر مسافر معیاری اشاروں کے ذریعے سہولیات تک آسانی سے پہنچ سکے۔
اسٹیشنوں پر معیاری اشاروں سے متعلق کتابچہ سادہ زبان میں ہے، اس کا فونٹ واضح رکھا گیا ہے، رنگ آسانی سے دیکھے جا سکتے ہیں اور بدیہی تصویروں کو ترجیح دیا گیا ہے۔ یہ نظم تمام مسافروں بشمول ضعیفوں، خواتین، بچوں، معذور لوگوں وغیرہ کی ضروریات کو مدنظر رکھتے ہوئے کیا گیا ہے۔ اشاروں کے رنگ، فونٹس کی نوعیت اور سائز کو معیاری بنایا گیا ہے۔ اشاروں کو گروپ میں رکھنے کا تصور متعارف کرایا گیا ہے تاکہ مسافر تیزی سے راستہ تلاش کرسکیں۔ ترنگے پس منظر کے ساتھ اسٹیشن کے ناموں کی نمائش کرنے والے نئے بورڈز متعارف کرائے گئے ہیں۔ فیصلہ کن رخ اختیار کرنے کے اہم نکات پر بدیہی طریقے تلاش کرنے اور اشارے کی دستیابی فراہم کرنے پر زور دیا گیا ہے۔ اگرچہ اشاروں کو معیاری بنانے پر زور دیا گیا ہے لیکن ساتھ ہی مضبوط تعمیراتی الفاظ والے اسٹیشنوں کے معاملے میں لچک کی ضرورت کو بھی تسلیم کیا گیا ہے۔
امرت بھارت اسٹیشن اسکیم:
ریلوے کی وزارت نے "امرت بھارت اسٹیشن" اسکیم کے نام سے اسٹیشنوں کو جدید بنانے کے لیے ایک نئی پالیسی مرتب کی ہے۔ اس اسکیم میں طویل مدتی وژن کے ساتھ مستقل بنیاد پر اسٹیشنوں کی ترقی کا منصوبہ بنایا گیا ہے۔ یہ اسٹیشن کی ضروریات اور سرپرستی کے مطابق طویل مدتی ماسٹر پلاننگ اور ماسٹر پلان کےعناصر کے نفاذ پر مبنی ہے۔ اس اسکیم میں بنیادی طور پر محفوظ، آرام دہ اور صاف ریلوے احاطے فراہم کرنے پر توجہ مرکوز کی جائے گی۔
تین ریلوے اسٹیشنوں یعنی رانی کملا پتی، گاندھی نگر کیپٹل، اور سر ایم ویسویشورایا ٹرمینل پر آمد و رفت شروع کر دی گئی ہے۔ ان تین اسٹیشنوں کے تجربے کی بنیاد پر امرت بھارت اسٹیشن اسکیم کے تحت 1275 اسٹیشن منتخب کئے گئے ہیں۔ ان میں بڑے شہروں اور سیاحتی اور زیارت گاہوں کے اسٹیشن شامل ہیں۔ 88 اسٹیشنوں پر کام اور 1187 اسٹیشنوں کے لیے ٹینڈرنگ اور منصوبہ بندی جاری ہے۔
ریلوے کی وزارت
بھارتی ریلوے نے مالی سال 2021-22 کے دوران ریلوے کے ذریعے کوئلے کی سپلائی میں 111 ملین ٹن کا اضافہ کیا
توانائی کے شعبے کے لیے کوئلے کی لوڈنگ کو ترجیح دینے کے لیے کئی اقدامات کیے گئے
نئی دہلی، 23/ اپریل 2022 ۔ ہندوستانی ریلوے تمام پاور پلانٹس کو کوئلہ فراہم کرنے والا اہم ادارہ ہے اور سال 2021-22 اور اپریل کے موجودہ مہینے میں پاور پلانٹس کو کوئلے کی سپلائی بڑھانے کے لیے کئی اہم اقدامات کیے گئے ہیں۔
مالی سال 2021-22 کے دوران، بھارتی ریلوے نے، ریلوے کے ذریعے کوئلے کی نقل و حمل میں ریکارڈ 111 ملین ٹن کا اضافہ کیا اور اس سال 653 ملین ٹن کوئلے کی کل لوڈنگ کی گئی، جو پچھلے سال کے 542 ملین ٹن کے مقابلے میں 20.4فیصد زیادہ ہے۔
اس کے علاوہ 21 ستمبر سے 22 مارچ تک صرف دو سہ ماہیوں میں پاور سیکٹر کو کوئلے کی سپلائی میں 32 فیصد اضافہ کیا گیا۔
اپریل 2022 میں، بھارتی ریلوے نے پاور سیکٹر کے لیے کوئلے کی لوڈنگ کو ترجیح دینے کے لیے کئی اقدامات کیے، صرف ایک ہفتے کے اندر کوئلے کی سپلائی میں 10 فیصد سے زیادہ اضافہ کیا۔
یہ بہتری بھارتی ریلوے کی طرف سے اٹھائے گئے مختلف اقدامات کی وجہ سے ممکن ہوئی ہے، جو درج ذیل ہیں:
- کوئلے سے لدی ٹرینوں کی نقل و حرکت کو ترجیح دی گئی اور لوڈنگ سے لے کر ٹرانسپورٹیشن اور آخر میں ان لوڈنگ تک ہر ٹرین کی کڑی نگرانی کی گئی۔
- اہم پاور پلانٹس تک کوئلے کی ٹرینوں کے ٹرانزٹ ٹائم کو ترجیح اور نگرانی کے ذریعے 12-36 فیصد تک کم کیا گیا ہے۔
- بھارتی ریلوے نے طویل فاصلے پر پاور پلانٹس کو سپلائی کرنے کو ترجیح دی ہے، جس کی تصدیق اس حقیقت سے ہوتی ہے کہ گزشتہ 5 دنوں میں کوئلے کی ٹرینوں کی اوسط لیڈ میں 1 سے 10 اپریل کے درمیان اوسط لیڈ کے مقابلے میں 7 فیصد اضافہ ہوا ہے۔
- کوئلے کی ٹرینوں کی اوسط لیڈ میں اضافے کے باوجود، ان اسٹورز کے لیے ایک ہی ریک کی مسلسل دو لوڈنگ میں لگنے والے وقت میں 10 فیصد کمی آئی ہے۔
- ان آپریشنل ایجادات کے ساتھ، بھارتی ریلوے نے پاور پلانٹس کو کوئلے کی ٹرینوں کی سپلائی میں اضافہ کیا ہے، اور ساتھ ہی پائیدار بنیادوں پر مزید کول ریک لوڈ کر رہے ہیں۔
بھارتی ریلوے پوری طرح سے تیار ہے اور اس نے پاور پلانٹس کو اعلیٰ معیار کے کوئلے کی فراہمی کو یقینی بنانے اور کوئلہ کمپنیوں کی طرف سے سائڈنگز/گڈس شیڈوں میں لائے جانے والے گھریلو کوئلے اور بندرگاہوں پر لائے جانے والے درآمدی کوئلے کو اٹھانے کے لیے تمام وسائل استعمال کیے ہیں۔
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 91.77 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 6.73 کروڑ سے زائد ٹیکوں کی بچی ہوئی اور غیر استعمال شدہ خوراکیں دستیاب ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
91,77,37,885
|
|
بچی ہوئی خوراکیں
|
|
6,73,07,240
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 91.77 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 6.73 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
صدر جمہوریہ کا سکریٹریٹ
ہیڈ آن جنریشن  ماحول دوست اور توانائی سے بھر پور ٹیکنالوجی کے ذریعے ایک لمبی چھلانگ
ایچ او جی اسکیم کے ساتھ 500 سے زیادہ ٹرینیں چل رہی ہیں
500 ٹرینوں کو ایچ او جی نظام میں بدلنے کے ساتھ سالانہ 1100 کروڑ روپئے سے زیادہ کی رقم کی بچت
نئی دہلی،05 دسمبر ؍ ہندوستان کے بہت سے شہر فضائی اور صوتی آلودگی کا سامنا کر رہے ہیں۔ ان شہروں میں تشویشناک سطح پر سانس کی بیماریاں بڑھ رہی ہیں۔ ایئر کنڈیشن کوچیز سے فٹ اور اینڈ آن جنریشن نظام پر روایتی طور سے چلنے والی پریمیم مسافر ٹرینیں بھی فضائی اور صوتی آلودگی پھیلا رہی ہیں۔ یہ ٹرینیں مسافر کوچیز میں لائٹنگ لوڈ اور ایئر کنڈیشننگ کے لئے بجلی سپلائی کرنے کے لئے دو ڈیزل پاور کار استعمال کر رہی ہیں۔ جو تقریباً 100 ڈی بی کا ناقابل برداشت صوت پیدا کرتی ہے۔
انڈین ریلوے نے مسافر بردار ٹرینوں کو چلانے میں توانائی کی صلاحیت اور فضائی اور صوتی آلودگی کے مسائل سے نمٹنے کے لئے ایک توانائی پر مبنی فعال اور ماحول دوست اختراعی حل تلاش کیا ہے۔ ایک بہتر کنورٹر تیار کیا گیا ہے جو الیکٹرک لو کو موٹیو میں فٹ ہے جو ان ڈیژل جنریٹر کی جگہ لے سکتا ہے۔ یہ سالانہ ایک ٹرین پر ایک ملین لیٹر ڈیزل بچاتا ہے۔
اپریل 2018 سے پانچ نومبر 2019 کے دوران 436ٹرینوں کو ایچ او جی کمپلینڈ کٹرینوں میں تبدیل کیا گیا ہے۔ چترنجن لوکو موٹیو ورکس نے گذشتہ کچھ سالوں کے دوران لوکو موٹیو ز تیار کئےہیں جو ایچ او جی کمپلینڈ ہیں۔ توانائی سے پُر اور ماحول دوست ٹیکنالوجی کے فوائد کو بڑھانےکے لئے تیز رفتار کے ساتھ متوازن اینڈ آن جنریشن ایل ایچ بی ریکس کو ایچ او جی نظام میں تبدیل کرنے کا منصوبہ ہے۔
- شور میں کمی – 100 ڈی بی نوائس سے کم نوائس
- سی او ٹو میں خاطرخواہ کمی  اور این او ایکس  اب تک اخراج ۔
- ڈیزل کی کھپت میں کمی سے آپریشن کی لاگت میں سالانہ 100 کروڑ روپئے سے زیادہ کی رقم میں زبردست بچت ۔
سبھی مسافر الیکٹرک لوکو موٹیو سی ایل ڈبلیو ، ڈیزل لوکو موٹیو ورکس اور ڈیزل لوگو موڈرنائزیشن ورکس نام کے پروڈکشن یونٹ آف انڈین ریلویز میں تیار کئے جا رہے ہیں۔ انٹگرل کوچ فیکٹری ، ریل کوچ فیکٹری اور ماڈرن کوچ فیکٹری میں تیار کئے گئے تمام مسافر کوچیز اب ایچ او جی کمپلینٹ ہیں۔
وزیراعظم کا دفتر
وزیر اعظم نے سابق بھارتی کرکٹر جناب یشپال شرما جی کے انتقال پرتعزیت کا اظہا ر کیا
نئی دہلی، 13 جولائی : وزیر اعظم، جناب نریندر مودی نے سابق ہندوستانی کرکٹر اور 1983 ورلڈ کپ جیتنے والے اسکواڈ کے فعال رکن جناب یشپال شرما جی کے انتقال پر گہرے رنج و غم کا اظہار کیا ہے۔
ایک ٹویٹ میں، وزیر اعظم نے کہا ، "جناب یشپال شرما جی ہندوستانی کرکٹ ٹیم کے بہت ہی اہم اور سب سے محبت کرنے والے رکن تھے، اس کے ساتھ ہی وہ عالمی کپ 1983کےلیجنڈری اسکواڈ میں بھی شامل تھے۔ وہ ٹیم کے ساتھیوں، مداحوں کے ساتھ ساتھ ابھرتے ہوئے کرکٹرز کے لئے بھی ایک حوصلہ افزا اور متحرک شخصیت تھے۔ ان کے انتقال سے غمزدہ ہوں۔ان کے اہل خانہ اور مداحوں سے گہری تعزیت کا اظہار کرتا ہوں۔ اوم شانتی۔"
بہت چھوٹی، چھوٹی اور درمیانی صنعتوں کی وزارت
اُدیم رجسٹریشن پورٹل
بہت چھوٹی، چھوٹی اور درمیانہ درجے کی صنعتوں کی وزارت نے بہت چھوٹی، چھوٹی اور درمیانہ درجے کی صنعتوں کے طور پر رجسٹریشن اور درجہ بندی کرنے کے لیے 01.07.2020 کو اُدیم رجسٹریشن پورٹل لانچ کیا۔ بہار کے گوپال گنج ضلع میں قیام کے بعد سے 31.07.2023 تک رجسٹرڈ صنعتوں کی کل تعداد 16144 ہے، جن میں سے بہت چھوٹی، چھوٹی اور درمیانہ درجے کی صنعتیں بالترتیب 15906، 226 اور 12 ہیں۔
اُدیم پورٹل کے مطابق بہار کے گوپال گنج ضلع میں گزشتہ چار برسوں  کے دوران قائم کی جانے والی صنعتوں کی کل تعداد 7849 ہے، جن میں سے بہت چھوٹی، چھوٹی اور درمیانہ درجے کی صنعتیں بالترتیب 7799، 48 اور 2 ہیں۔
یہ جانکاری بہت چھوٹی، چھوٹی اور درمیانہ درجے کی صنعتوں کے وزیر مملکت جناب بھانو پرتاپ سنگھ ورما نے آج لوک سبھا میں ایک تحریری جواب میں دی۔
خواتین اور بچوں کی ترقیات کی وزارت
نربھیا فنڈ سے متعلق تفصیلات
نربھیا فنڈس کے تحت، نربھیا فنڈ سے نافذ کئے جانے والے پروجیکٹوں/ اسکیموں کی تفصیلات، ریاست/ مرکز کے زیر انتظام علاقوں کے لحاظ سے ضمیمہ-I میں ہیں ۔
پچھلے تین برسوں کے دوران نربھیا فنڈ کے تحت مختص فنڈ کی تفصیلات درج ذیل ہیں:
|
|
مالی سال
|
|
2018-19
|
|
2019-20
|
|
2020-21
|
|
مختص کی گئی رقم
).کروڑ میں )
|
|
550.00
|
|
550.00
|
|
1355.23
نربھیا فنڈس کے تحت مختلف پروجیکٹوں / اسکیموں کے لئے جاری کیے گئے فنڈ اور ان کے استعمال کی ریاست / مرکز کے زیر انتظام علاقوں کے لحاظ سے ضمیمہ-II میں ہیں ۔
یہ اطلاع خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں دی۔
https://pib.gov.in/PressReleasePage.aspx?PRID=1784146
کامرس اور صنعت کی وزارتہ
کابینہ نے برآمدشدہ اشیاء پرڈیوٹی اورٹیکسوں میں تخفیف  کی منظوری دی ہے تاکہ
بین الاقوامی منڈیوں میں برآمدات کو بڑھایاجاسکے
برآمدات کو فروغ دینے کی اس اسکیم سے بھارت کی برآمدات لاگت کے اعتبارسے مسابقت کا مقابلہ کرسکیں گی اور اس سے بین الاقوامی منڈی میں برآمدکاروں کا آسانی پیداہوگی
آراوڈی ٹی ای پی اسکیم دراصل ڈبلیوٹی اوکے مطابق ہے جس سے مرکزی ، ریاستی اورمقامی سطح پر ٹیکس ڈیوٹی اور محصولات کی تلافی کی جائے گی
اس اسکیم سے مختلف شعبوں میں روزگارکے مواقع پیداکرنے میں بھی مددملے گی
موجودہ اسکیم ایم ای آئی ایس سے آراوڈی ٹی ای پی میں اشیاء کو مرحلہ وارطریقے پرمنتقل کیاجائے گاجس کا باقاعدہ جائزہ لیاجائے گا
نئی دہلی،13مارچ :اقتصادی امورکے کابینہ کمیٹی نے جس کی صدارت وزیراعظم جناب نریندرمودی نے کی برآمدشدہ اشیاء پرڈیوٹی اورٹیکسوں میں تخفیف کی اسکیم شروع کرنے کے لئے منظوری دے دی ہے ۔ اس طریقہ کارکے تحت مرکزی، ریاستی اورمقامی سطح پر ٹیکسوں /ڈیوٹی /محصولات کی تلافی کی جائے گی ۔اس وقت کسی طریقہ کارکے تحت یہ تلافی نہیں کی جاتی یعنی جو اخراجات برآمدشدہ اشیاء کی تیاری اور تقسیم پرآتے ہیں وہ واپس نہیں ہوتے ۔ اس اسکیم سے داخلی صنعت اور بھارتی برآمدات کو فروغ حاصل ہوگا نیز بین الاقوامی منڈیوں میں بھارتی مال تیارکرنے والوں کو بھی آسانی فراہم ہوگی ۔
اس اسکیم کے تحت ایک بین وزارتی کمیٹی ٹیکسوں اور ڈیوٹی کی تلافی کے سلسلے میں شرحوں اور مصنوعات کی نشاندہی کرے گی ۔ڈیجیٹل انڈیا کے تحت اس اسکیم کے ذریعہ جو رقم واپس ملے گی وہ قابل منتقلی ڈیوٹی کی شکل میں برآمدکاروں کو جاری کردی جائے گی جس کا حساب ایک الیکٹرانک کھاتے میں رکھاجائےگا۔ یہ اسکیم پوری طرح ڈیجیٹلائزڈہوگی ۔
آراوڈی ٹی ای پی اسکیم کے تحت جو رقمیں واپس آئیں گی وہ برآمدات کی ‘‘ زیروریٹنگ ’’کے سلسلے کاایک قدم ہوگا۔ اس سے بین الاقوامی منڈیوں میں برآمدشدہ اشیاء کی لاگت میں مسابقت پیداہوگی اور جو صنعتیں برآمدات کے مقصد سے مال تیارکرتی ہیں ان میں روزگارکے بہترمواقع پیداہوں گے ۔ وزیراعظم کے ویژن کے عین مطابق برآمدات کے مقصد سے سامان تیارکرنے والی متعدد صنعتوں میں اصلاحات کی جارہی ہیں اوران میں بہترطریقہ کارمتعارف کرایاجارہاہے تاکہ ان کی پیداواریت بڑھ سکے ، برآمدات میں اضافہ ہوسکے اوراس طرح مجموعی طورپر معیشت میں تعاون ہوسکے ۔
اسکیم کی خصوصیات
اس وقت برآمدات کے لئے تیارکی جانے والی اشیاء جی ایس ٹی ٹیکسوں اور درآمداتی / کسٹمس ڈیوٹی سے یاتو مشتثنیٰ ہوتی ہیں یا ان پرلگنے والا ٹیکس وغیرہ واپس کردیاجاتاہے ۔ البتہ بعض ٹیکس /ڈیوٹی محصولات جی ایس ٹی کے باہرہوتے ہیں اوروہ برآمدات کے لئے واپس نہیں کئے جاتے مثلاً ٹرانسپورٹیشن میں استعمال ہونے والے ایندھن پرویٹ ، منڈی ٹیکس اور مصنوعات کی تیاری کے دوران استعمال ہونے والی بجلی پرڈیوٹی ان سب چیزوں کو آراوڈی ٹی ای پی کے تحت تلافی میں شامل کیاجائے گا۔
مختلف شعبوں میں اسکیم پرعملدرآمد ، جن شعبوں کو ترجیحات دی جانی ہیں ان کی شناخت ، کمیٹی کی طرف سے مقررکی گئی شرحوں کے اندرمختلف اشیاء پردیئے جانے والے فائدوں کا فیصلہ کامرس کامحکمہ کرے گا۔
کوئلے کی وزارت
بجلی کے شعبے کو کوئلے کی سپلائی کی باقاعدگی سے نگرانی کی جاتی ہے – وزارت کوئلہ
12فی صد اضافے کے ساتھ، بجلی پلانٹس میں 25.6 ملین ٹن کوئلے کا ذخیرہ
ملکی کوئلے کی پیداوار میں ریکارڈ 18 فیصد اضافہکوئلے کی مناسب فراہمی کو یقینی بنانے کے لیے کوئلہ، بجلی، ریلوے کی وزارتیں قریبی تال میل سے کام کر رہی ہیںکیپٹیو کول بلاکس 58.6 ملین ٹن کوئلہ پیدا کرتے ہیں، 37.5 فیصد نمو اور ترقی حاصل کرتے ہیں
پیداوار اور سپلائی کو مزید بڑھانے کے لیے 141 نئی کوئلے کی کانوں کی حال ہی میں نیلامی کی گئی
کوئلہ کی وزارت نے واضح کیا ہے کہ توانائی کے شعبے کو کوئلے کی سپلائی کی وزارت بجلی اور ریلوے کی وزارتوں کے ساتھ قریبی تال میل میں باقاعدگی سے نگرانی کر رہی ہے۔ ان مربوط کوششوں کے نتیجے میں گھریلو کوئلے پر مبنی پاور پلانٹس میں کوئلے کا بند ہونے والا ذخیرہ، اس سال 31 اکتوبر تک 25.6 ملین ٹن  تھا جو کہ کووڈ سال کے علاوہ اکتوبر کے مہینے میں سب سے زیادہ ہے۔ 21-2020 میں توانائی کے شعبے کو گھریلو کوئلے کی سپلائی گزشتہ سال کی اسی مدت کے مقابلے میں 12 فیصد زیادہ ہے جو کسی بھی مالی سال کے پہلے سات مہینوں میں توانائی کے شعبے کو ہونے والی سب سے زیادہ سپلائی ہے۔
➢ کول انڈیا لمیٹڈ کے ساتھ گزشتہ سال کی اسی مدت کے مقابلے کوئلے کی کل گھریلو پیداوار 18فی صد زیادہ ہے، جس نے 17.5فی صد کی ترقی حاصل کی ہے۔
➢ کیپٹیو کوئلے کے بلاکس نے پہلے سات مہینوں میں 58.6 ایم ٹی کی پیداوار کی جو پچھلے سال کی اسی مدت کے مقابلے میں 37.5 فیصد زیادہ ہے۔
- سی آئی ایل کے تمام ذرائع سے پاور سیکٹر تک گھریلو کول ریک لوڈنگ 296.5 ریک روزانہ کی بلند ترین سطح پر ہے جو پچھلے سال کی اسی مدت کے مقابلے میں 19فی صد اضافہ ہے۔
کوئلے کی پیداواری صلاحیت کو مزید بڑھانے کے مقصد کے ساتھ، وزارت کوئلہ نے حال ہی میں 141 نئے کول بلاکس کو تجارتی نیلامی کے لیے رکھا ہے۔ وزارت، ریاستی حکومتوں اور متعلقہ مرکزی وزارتوں کے ساتھ قریبی تال میل سے کام کر رہی ہے تاکہ پہلے نیلامی کی گئی کانوں کو تیز رفتاری سے چلایا جا سکے۔
وزارت، پی ای گتی- شکتی کے تحت تمام مخصوص کانوں کے لیے ریل کنیکٹیویٹی کے بنیادی ڈھانچے کو بڑھانے کے لیے قدم اٹھا رہی ہے، تاکہ کوئلے کا انخلاء تیزی سے کیا جاسکے۔ کوئلہ کی وزارت توانائی کے شعبے میں کوئلے کی مناسب دستیابی کو یقینی بنانے کے لیے پرعزم ہے۔
ش ح۔ ش ت۔ج
Uno-12319
(Visitor Counter : 84